Nord-Trøndelag Høyre

Nord-Trøndelag Høyre var partiet Høyres distriktsorganisasjon i Nord-Trøndelag fra 1921 til 2017. Forut for sammenslåingen av Nord- og Sør-Trøndelag fylker i 2018 ble Trøndelag Høyre konstituert i 2016.

Historie 
Før stiftelsen av partiorganisasjonen stilte Høyre kandidater og lister i fylket, men som ellers i landet var partiet mest å regne som en valgkamporganisasjon og temmelig løst organisert. De første grunnlovsforeningene, som etterhvert ble lokalforeninger av Høyre, ble imidlertid stiftet i fylket før partiet Høyre så dagens lys. Verdal Høyres forløper ble stiftet allerede i 1833. Da Høyre ble stiftet høsten 1884, fantes det grunnlovsforeninger i Fosnes, Foldereid, Inderøy, Kolvereid, Leksvik, Meråker, Namsos, Nærøy, Steinkjer, Stjørdal og Verdal. Høyres fremste bastion i fylket var lenge Levanger, men Levanger utgjorde en egen byvalgkrets sammen med Trondheim, slik at stemmene herfra og den sterke lokalforeningen Levanger Høyre ikke sikret noe stortingsmandat. Levanger Høyre ble først tilsluttet Nord-Trøndelag Høyre ved avskaffelsen av bondeparagrafen og byvalgkretsene i 1952. Relativt sett gav Steinkjer, Stjørdal og bygdene i Ytre Namdal også god uttelling for Høyre.

Fra 11. september 1921 fantes det et fellesstyre for Høyre og Frisinnede Venstre i fylket, men det skortet ennå med representasjon på Stortinget. Den 20. august 1933 tok fellesorganisasjonen navnet Nord-Trøndelag Høyre. I og med at alle medlemmene av det nye arbeidsutvalget i Høyre hadde utgjort det siste fellesstyret med Frisinnede Venstre, betydde delingen i realiteten ikke annet enn et navnebytte. Frisinnede Venstre opprettet aldri noen egen partiorganisasjon i fylket.

Nord-Trøndelag Høyre fikk eget sekretariat med fylkessekretær og kontor på Steinkjer i 1958. Daværende Unge Høyre-formann i fylket, Per Arnfinn Baardvik, hadde vært fylkessekretær siden 1954, og var i stillingen frem til 1963. Kåre Gudvangen var fylkessekretær da Baardvik var i permisjon 1959–1961. I 1950-årene var Bjørn Lyng en markant lokalpolitiker for partiet i Leksvik, og Lyng var styremedlem i Nord-Trøndelag Høyre 1957–1959.

I 1956 startet Sør-Trøndelag Høyre utgivelsen av Vi trøndere med undertittelen «Medlemsblad for Høire i trøndelagsfylkene». Nord-Trøndelag Høyres eget medlemsblad, Vi nordtrøndere, gikk ut til alle medlemmer seks ganger i året 1959–1988. Etter noen år ble bladet på nytt utgitt frem til det gikk inn for godt tidlig på 2000-tallet.

Helge Leiv Svarva ble partiets første fylkestingsrepresentant, valgt ved indirekte valg i 1971. Han hadde tidligere prøvd seg som 1. kandidat til Stortinget i 1965 og 1969. Svarva ble senere gruppeleder etter at partiet fikk 4 mandater ved de første direkte valgene til fylkestinget i 1975. I 1979 fikk Nord-Trøndelag Høyre sin hittil høyeste oppslutning ved et fylkestingsvalg, med 13,6 % av stemmene og 6 mandater.

På Stortinget fikk ikke Nord-Trøndelag Høyre representasjon før foreningen stilte fellesliste med Kristelig Folkeparti for andre gang i 1977, da med Gunnar Vada på topp. Vada ble gjenvalgt på ren Høyre-liste i 1981 og han møtte fast for Wenche Frogn Sellæg da hun var justisminister 1985–1986. Frogn Sellæg var også foreningens første statsråd da hun var miljøvernminister 1981–1983, og var senere også sosialminister 1989–1990. Ved inngangen til 1983 hadde Høyre foreninger i alle kommuner i fylket, en stortingsrepresentant, en statsråd og 3 005 medlemmer.

Foran stortingsvalget 1993 søkte ikke Frogn Sellæg renominasjon til Stortinget. Nominasjonskomiteens foretrukne kandidat, Einar Skjervold, vant voteringen foran Eystein Sundal. Skjervold lyktes ikke i å bli innvalgt. Snorre Gundersen møtte for Frogn Sellæg på Stortinget 1989–1990, men klarte ikke å bli valgt inn på eget mandat i hverken 1997 eller 2001. Gundersen ledet Nord-Trøndelag Høyre 1985–2000, og ble foran stortingsvalget 2001 utfordret av Grete Kvernland, etter at nominasjonskomiteen hadde levert en delt innstilling. Joar Grøtting var 1. kandidat i 2005, men ble heller ikke valgt. I 2009 klarte imidlertid Lars Myraune å bli valgt inn på utjevningsmandat, og var også nærmest til å vinne et distriktsmandat. Elin Agdestein ble innvalgt på et distriktsmandat i 2013.

Ledere 

Ledere i fylkesstyret
Andreas Kongelbæk 1930–1934
Lorentz Stavrum 1934–1938
Jens Eian 1938–1939
Finn Christiansen 1939–1945
Gunnar Gregusson 1945–1949
Leif Lykke 1949–1951
Odd Wist 1951–1952
Haagen G. Einang 1952–1954
Carl O. Collett 1954–1957
Asbjørn Olsen 1957–1959
Sigurd Sparr 1959–1960
Arne Pedersen 1960–1962
Helge Leiv Svarva 1962–1966
Odd Myrstad 1966–1970
Torstein Tenmann 1970–1976
Oluf Moe 1976–1981
Ola Guldseth 1981–1985
Snorre Gundersen 1985–2000
Åshild Vang 2000–2004
Joar Grøtting 2004–2008
Lars Myraune 2008–2012
Elin Agdestein 2012–2016
Anders Kiær 2016–2017

Ledere i fylkestingsgruppen
Helge Leiv Svarva 1972–1976
Gunnar Vada 1976–1977
Einar Jenssen 1977–1979
Anne Haug 1979–1983
Birger Hernes 1984–1987
Ola Guldseth 1988–1995
Snorre Gundersen 1995–2003
Gunnar Viken 2003–2007
Joar Grøtting 2007–2011
Elin Agdestein 2011–2013
Frode Revhaug 2013–2015
Erik Fløan 2015–2017

Fylkessekretærer
Per Arnfinn Baardvik 1954–1963
Kåre Gudvangen 1959–1961
Thorgrim Sataslaatten 1963–1968
Ulf Birger Eriksen 1968–1969
Britt Lindsetmo 1970–1972
Per Larsen 1972–1985
Ola Stene 1985–1988
Anne Kathrine Slungård 1988–1991
Tor Erik Jensen 1991–1992
Svein Hagen 1993–2014
Geir Jostein Ørsjødal 2014–2015
Christian Ingebrigtsen 2015–2017

Stortingsrepresentanter 

Vararepresentanter som har møtt i kortere perioder (ikke fast) har vært Anne Haug, Birger Hernes, Mads Asprem, Eli Nagel Høgmo, Gunnar Viken, Erik Fløan og Pål Sæther Eiden.

Merknader
a. Valgt på fellesliste mellom Høyre og Kristelig Folkeparti 1977–1981.
b. Statsråd 1985–1986 og 1989–1990. Gunnar Vada møtte fast 1985–1986, Snorre Gundersen 1989–1990.

Statsråder

Sideorganisasjoner

Nord-Trøndelag Høyrekvinner 
Den første lokalforeningen av Høyrekvinners Landsforbund ble stiftet i 1937, nemlig Levanger og omegn Høyrekvinnelag, men denne ble ikke tilsluttet Nord-Trøndelag Høyrekvinner før i 1952. Senere kom det til lokalforeninger i Namsos og Steinkjer i 1947, i Stjørdal i 1957, i Overhalla og Vikna i 1958 og i Verdal i 1968. Lokalforeningene av Høyrekvinnene i Sør-Trøndelag og Nord-Trøndelag var først samlet i Trøndelag krets, stiftet i 1946, men i 1954 ble Nord-Trøndelag Høyrekvinner stiftet som selvstendig organisasjon med Dagny Holan som formann.

Flere av lokalforeningene gikk etterhvert den skjebne i møte at de inngikk i sine lokale Høyre-foreninger. I 1983 noterte man seg tre lokalforeninger av Nord-Trøndelag Høyrekvinner; i Stjørdal, Steinkjer og Vikna. Høyrekvinners Landsforbund ble nedlagt i sin helhet i 1994.

Ledere
Oddbjørg Grønn ?–1994
Turid Fjellvikås 1984–?
Julie Rynning Magelssen 1983–1984
Anne-Lise Indstøy 1972–1982
Grete Haagenrud 1968–1972
Sonja Kleven 1962–1968
Dagny Holan 1954–1962

Nord-Trøndelag Senior Høyre 
Nord-Trøndelag Senior Høyre var Nord-Trøndelag Høyres seniororganisasjon og en fylkesforening tilsluttet Senior Høyres Landsforbund. Tidligere stortingsrepresentant Gunnar Vada fikk i 2011 oppdrag av Nord-Trøndelag Høyre å lede arbeidet med å opprette seniororganisasjonen i fylket, og den 26. mars samme år ble fylkesforeningen etablert med Vada som første leder. Senior Høyre fikk lokalforeninger i flere kommuner, og i de øvrige hadde organisasjonen kontaktpersoner. I 2017 ble Nord- og Sør-Trøndelag Senior Høyre slått sammen til Trøndelag Senior Høyre.

Ledere
Lars Myraune 2016–2017
Einar Fløttum 2012–2016
Gunnar Vada 2011–2012

Nord-Trøndelag Unge Høyre 
Nord-Trøndelag Unge Høyre var Nord-Trøndelag Høyres ungdomsorganisasjon og en fylkesforening tilsluttet Unge Høyres Landsforbund. Nord-Trøndelag Unge Høyre var representert i de fleste organer i Nord-Trøndelag Høyre, inkludert i arbeidsutvalget med sin leder.

Unge Høyres første representant i Nord-Trøndelag Høyres arbeidsutvalg var gårdbruker Axel Sellæg fra Vemundvik i perioden 1951–1953, og han ble etterfulgt av Vigdis Tinglum fra Namsos 1953–1954, Per Arnfinn Baardvik fra Steinkjer 1954–1955, Per Odd Tronstad fra Inderøy 1955–1957 og Anne Margrethe Sellæg fra Namsos fra 1957. I 1959 hadde Unge Høyre fire lokalforeninger i Nord-Trøndelag.

Unge Høyres lokalforeninger i Trøndelag var lenge samlet i Trøndelag krets av Unge Høyre, som siden ble delt i Sør-Trøndelag Unge Høyre og Nord-Trøndelag Unge Høyre på nyåret i 1962. Unge Høyres lokalforeninger i Nord-Trøndelag avholdt deretter et felles møte på Steinkjer, hvor man valgte løytnant Per Thoresen til fylkesforeningens første formann. Den 1. januar 1983 hadde fylkesforeningen 410 medlemmer fordelt på de åtte lokalforeningene i Levanger, Steinkjer, Namsos, Stjørdal, Vikna, Verdal, Overhalla og Leksvik. I 1988 var det 511 medlemmer fordelt på lokalforeningene i Stjørdal, Frosta, Levanger, Verdal, Inderøy, Steinkjer, Snåsa, Namsos, Grong og Leksvik. Etter et bunnpunkt i medlemstallet rundt årtusenskiftet hadde fylkesforeningen 120 kontingentbetalende medlemmer fordelt på lokalforeningene i Stjørdal, Innherred (Levanger og Verdal), Steinkjer, Namsos og Frosta den 1. januar 2014.

Høsten 2017 ble Nord- og Sør-Trøndelag Unge Høyre slått sammen til Trøndelag Unge Høyre.

Ledere

Thomas Granli 2016–2017
Johan Wold 2015–2016
Anna Konstanse Almli 2014–2015
Maren Aasan 2014
Julianne Hjelmstad 2013–2014
Håvard Steen Moa 2012–2013
Erik Fløan 2009–2012
Øystein Tronstad 2008–2009
Tore Ervik 2007–2008
Johan Nordbøe 2006–2007
Renate Trøan Bjørshol 2004–2006
Andreas Jenssen Hjelmstad 2001–2004
Lill Trude Myrslo 1999–2001
Kai Wilhelmsen 1998–1999

Grete Kvernland 1996–1998
Rune Walberg 1995–1996
Eivind Voldhagen 1992–1994
Reidar Stølan 1991–1992
Bjørn Vidar Tessem 1989–1991
Lena Salberg 1988–1989
Lise Haugen 1987–1988
Trygve Bragstad 1986–1987
Kjell Morten Aune 1984–1986
Monica Aasen 1983–1984
Jan Petter Wigum 1981–1983
Terje Torgersen 1980–1981
Ola Stene 1979–1980

Nils Erik Kleven 1978–1979
Bård Andreas Schjølberg 1977–1978
Tormod Lingeberg 1976–1977
Tore Strandskog 1975–1976
Laila Prestmo 1974–1975
Erling Koldaas 1973–1974
Jim Nerdal 1972–1973
Hågen Einang jr. 1971–1972
Lars Mæhre 1968–1971
Terje Pedersen 1967–1968
Tor Skjeflo 1966–1967
Odd-Bjørn Lervik 1963–1966
Per Thoresen 1962–1963

Valghistorikk 

Merknader
a. Høyre stilte ikke liste i Nord-Trøndelag.
b. Fellesliste med Kristelig Folkeparti, som fikk representanten.
c. Valgt på fellesliste med Kristelig Folkeparti.

Referanser

Litteratur

Eksterne lenker 
 Nord-Trøndelag Høyre

Høyres fylkesorganisasjoner
Politikk i Nord-Trøndelag
Politiske partier etablert i 1921